**SPrÁva o Účasti verejnosti na Tvorbe právnych Predpisov**

Zámer vyhlásiť chránený areál Marcelovské piesky bol oznámený Okresným úradom Nitra dotknutým subjektom v zmysle § 50 zákona č. 543/2002 Z. z. o ochrane prírody a krajiny v znení neskorších predpisov. Obce Radvaň nad Dunajom, Marcelová a Virt o zámere informovali verejnosť vo svojich územných obvodoch. Verejnosť bola o príprave návrhu nariadenia vlády Slovenskej republiky, ktorým sa vyhlasuje chránený areál Marcelovské piesky, informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2019/105).